

**Koncepcia nákupu IT vo verejnej správe**

Obsah

[1. Cieľ a účel dokumentu 3](#_Toc494666511)

[2. Verejné obstarávanie IKT diel 4](#_Toc494666512)

[2.1. Autorské práva 5](#_Toc494666513)

[3. Verejné obstarávanie SW diel a ich prevádzky 7](#_Toc494666514)

[3.1. Problémy verejného obstarávania SW diel 7](#_Toc494666515)

[3.2. Nesprávna minulá prax pri zabezpečovaní prevádzky SW diel 8](#_Toc494666516)

[3.3. Krátkodobá vízia verejného obstarávania zmlúv na údržbu a rozvoj SW diel 8](#_Toc494666517)

[3.4. Zabezpečenie realizácie cieľového modelu verejného obstarávania SW diel a ich prevádzky 9](#_Toc494666518)

[4. Dlhodobá vízia verejného obstarávania SW diel a odstránenie problému lock-in 10](#_Toc494666519)

[5. Výhľad do budúcnosti 11](#_Toc494666520)

[6. Zoznam príloh 12](#_Toc494666521)

[1) Zdôvodnenie možnosti použitia PRK na prevádzkové zmluvy v krátkodobej vízii (2017-2021) 12](#_Toc494666522)

[2) Súťaž návrhov s následným PRK na SW diela (vrátane kritérií na vyhodnotenie návrhov) 12](#_Toc494666523)

[3) Klasifikácia IKT diel 12](#_Toc494666524)

[4) Postupy verejného obstarávania a ich vhodnosť pre oblasť IKT so zameraním na nadlimitné zákazky na poskytnutie služby 12](#_Toc494666525)

[5) Prehľad postupov VO v tabuľke 12](#_Toc494666526)

[6) Opis predmetu zákazky 12](#_Toc494666527)

[7) Prípravné trhové konzultácie a predbežné zapojenie záujemcov alebo uchádzačov 12](#_Toc494666528)

[8) Rozdelenie zákaziek na časti 12](#_Toc494666529)

[9) Bežná dostupnosť 12](#_Toc494666530)

[10) Podmienky účasti vo verejnom obstarávaní IKT 12](#_Toc494666531)

[11) Kritériá na vyhodnotenie ponúk vo verejnom obstarávaní IKT 12](#_Toc494666532)

[12) Odbornosť členov komisie na vyhodnotenie ponúk/poroty pri súťaži návrhov 12](#_Toc494666533)

[13) Autorské práva a verejné obstarávanie softvéru 12](#_Toc494666534)

[14) Zmeny zmluvy, rámcovej dohody a koncesnej zmluvy počas ich trvania 12](#_Toc494666535)

[15) Verejné obstarávanie SW diel budovaných na agilných princípoch 12](#_Toc494666536)

# Cieľ a účel dokumentu

Cieľom dokumentu je v súlade s Národnou koncepciou informatizácie verejnej správy (ďalej aj **„NKIVS“**) , v súlade s platným zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj ako **„zákon o VO“**) vypracovať koncepciu pre verejné obstarávanie v oblasti informačno-komunikačných technológií (ďalej aj **„IKT“**) tak, aby boli dosiahnuté nasledujúce ciele:

* zlepšenie hodnotenia SR v oblasti verejného obstarávania IKT,
* zníženie umelej (neprirodzenej) závislosti verejných obstarávateľov na jednom dodávateľovi,
* zlepšenie vnímania procesov verejného obstarávania IKT v spoločnosti z pohľadu ~~zákonnosti, efektívnosti a hospodárnosti~~ dodržania zákona o VO a jeho princípov ako sú efektívnosť, hospodárnosť, transparentnosť, rovnaké zaobchádzanie, nediskriminácia a princíp proporcionality.

Pre tieto účely bola na Úrade podpredsedu vlády SR pre investície a informatizáciu (ďalej aj ako „ÚPVII“) zriadená pracovná skupina pre verejné obstarávanie v oblasti IKT, ktorá je zložená zo zástupcov ÚPVII, ÚVO, ITAS, Slovensko.Digital a vybraných zástupcov ústredných orgánov štátnej správy, ktorí prejavili záujem o členstvo v pracovnej skupine.

Z obsahového hľadiska koncepcia obsahuje

(i) pomenovanie súčasného stavu a kľúčových negatív predlžovania prevádzky SW a obstarávania SW diel, pričom následne predstavuje riešenia pre dosiahnutie cieľového stavu prevádzky SW a obstarávania SW diel, s osobitným dôrazom na SW diela a postup súťaže návrhov s následným priamym rokovaním konaním na dodanie SW diela. Na úrovni väčšieho detailu sú riešenia rozpracované v prílohách koncepcie.   
  
a. Z postupov vo verejnom obstarávaní sa venuje osobitná pozornosť súťaži návrhov s následným použitím priameho rokovacieho konania (**Príloha č. 2**), ako jednému z možných postupov na verejné obstarávanie unikátnych SW diel. Súťaž návrhov sa doteraz v oblasti IKT nepoužívala, a mala by sa preto týmto zrovnoprávniť s inými postupmi VO, ako jedno z možných riešení obstarávania SW diel. Bude však vždy na voľbe obstarávateľa, či sa pre tento postup obstarávania rozhodne alebo nie. Cieľom materiálu je ponúknuť aj návrh riešenia v prípade potreby predĺženia existujúcich prevádzkových zmlúv na SW diela, a to postupom priameho rokovacieho konania (**Príloha č. 1**), alebo zmenou pôvodnej zmluvy (uzavretím dodatku), v nadväznosti na pravidlá upravené v ustanovení § 18 zákona o VO (**Príloha č. 14**). Tento materiál poukazuje aj na stanoviská Európskej komisie v oblasti verejného obstarávania SW riešení so zameraním sa na súťaž návrhov s následným priamym rokovacím konaním.[[1]](file:///C:/Users/Rampasek/Desktop/ITAS/Koncepcia%20n%C3%A1kupu%20IT%20vo%20verejnej%20spr%C3%A1ve%20-%202%20verzia%20(verITAS).docx#_ftn1)   
  
(ii) podrobnejšie metodické odporúčania pre verejných obstarávateľov vo vybraných témach verejného obstarávania IKT, ktoré sú na úrovni väčšieho detailu, metodicky rozpracované v jednotlivých prílohách koncepcie.   
  
b. Bližšie boli rozpracované kategorizácia a definícia technického vybavenia – hardvér (ďalej len „**HW**“) a počítačového programu – softvér (ďalej len „**SW**“) (**Príloha č. 3**) a v nadväznosti na túto klasifikáciu aj všetky dostupné postupy vo verejnom obstarávaní upravené zákonom o VO s poukázaním na vhodnosť ich aplikácie pre určité kategórie IKT (**Príloha č. 4 a Príloha č. 5**). Koncepcia sa venuje jednotlivým kľúčovým oblastiam verejného obstarávania od prípravných trhových konzultácií (**Príloha č. 7**), cez problematiku opisu predmetu zákazky (**Príloha č. 6**), delenia zákaziek na časti (**Príloha č. 8**), stanovenia vhodných a primeraných podmienok účasti (**Príloha č. 10**) a kritérií na vyhodnotenie ponúk (**Príloha č. 11**). Koncepcia upravuje aj problematiku verejného obstarávania IKT vo väzbe na bežnú dostupnosť na trhu a s tým spojenú možnosť zadávania zákaziek s využitím elektronického trhoviska (**Príloha č. 9**). Osobitná pozornosť je venovaná odbornosti členov komisie na vyhodnotenie ponúk a tiež poroty v súťaži návrhov (**Príloha č. 12**). Nakoľko jednou z prioritných oblastí je zníženie neprirodzenej závislosti verejných obstarávateľov na jednom dodávateľovi a odstránenie tzv. lock-in problému pri verejnom obstarávaní IKT (tzv. umelé „uzamknutie“ verejného obstarávateľa vo vzťahu s jedným dodávateľom, ďalej len „**lock-in**“[[2]](file:///C:/Users/Rampasek/Desktop/ITAS/Koncepcia%20n%C3%A1kupu%20IT%20vo%20verejnej%20spr%C3%A1ve%20-%202%20verzia%20(verITAS).docx#_ftn2)), pozornosť je venovaná aj otázke autorských práv a licencií (**Príloha č. 13**).

[[1]](file:///C:/Users/Rampasek/Desktop/ITAS/Koncepcia%20n%C3%A1kupu%20IT%20vo%20verejnej%20spr%C3%A1ve%20-%202%20verzia%20(verITAS).docx#_ftnref1) list Európskej komisie (Directorate-General for Internal Market, Industry, Enterpreneurship and SMEs, Innovative and E-Procurement), Ref. Ares(2017)1502578 z 20. marca 2017 a list Európskej komisie Ref.Ares(2017) 3469040 zo dňa 10. júla 2017

[[2]](file:///C:/Users/Rampasek/Desktop/ITAS/Koncepcia%20n%C3%A1kupu%20IT%20vo%20verejnej%20spr%C3%A1ve%20-%202%20verzia%20(verITAS).docx#_ftnref2) To sa nevzťahuje na prirodzenú závislosť, ktorá objektívne vzniká medzi objednávateľom a dodávateľom vždy za akýchkoľvek okolností, pri dodávke a prevádzke SW diela.

podrobnejšie odporúčania pre verejných obstarávateľov osobitne vo vzťahu k verejnému obstarávaniu IKT. Koncepcia v prvom rade pomenováva súčasný stav a následne definuje cieľový stav verejného obstarávania IKT, s osobitným dôrazom na SW diela. Koncepcia ďalej obsahuje kategorizáciu a definíciu technického vybavenia – hardvér (ďalej len „**HW**“) a počítačového programu – softvér (ďalej len „**SW**“) (**Príloha č. ~~3~~**1)číslovanie príloh by malo byť od 1 a v nadväznosti na túto klasifikáciu predstavuje všetky dostupné postupy vo verejnom obstarávaní upravené zákonom o VO s poukázaním na vhodnosť ich aplikácie pre určité kategórie IKT (**Príloha č. ~~42~~ a Príloha č. ~~5~~ 3**). Koncepcia sa venuje jednotlivým kľúčovým oblastiam verejného obstarávania od prípravných trhových konzultácií (**Príloha č. 7**), cez problematiku opisu predmetu zákazky (**Príloha č. 6**), delenia zákaziek na časti (**Príloha č. 8**), stanovenia vhodných a primeraných podmienok účasti (**Príloha č. 10**) a kritérií na vyhodnotenie ponúk (**Príloha č. 11**). Koncepcia upravuje aj problematiku verejného obstarávania IKT vo väzbe na bežnú dostupnosť na trhu a s tým spojenú možnosť zadávania zákaziek s využitím elektronického trhoviska (**Príloha č. 9**). Osobitná pozornosť je venovaná odbornosti členov komisie na vyhodnotenie ponúk a tiež poroty v súťaži návrhov (**Príloha č. 12**). Nakoľko jednou z prioritných oblastí je zníženie závislosti verejných obstarávateľov na jednom dodávateľovi a odstránenie tzv. lock-in problému pri verejnom obstarávaní IKT, pozornosť je venovaná aj otázke autorských práv a licencií (**Príloha č. 13**). Z postupov vo verejnom obstarávaní sa venuje osobitná pozornosť súťaži návrhov s následným použitím priameho rokovacieho konania (**Príloha č. 2**), ako jednému z možných postupov na verejné obstarávanie unikátnych SW diel. ~~Cieľom materiálu je~~ ~~ponúknuť~~ Koncepcia ponúka aj návrh riešenia v prípade potreby predĺženia existujúcich prevádzkových zmlúv na SW diela, a to postupom priameho rokovacieho konania (**Príloha č. 1**), alebo zmenou pôvodnej zmluvy (uzavretím dodatku), v nadväznosti na pravidlá upravené v ustanovení § 18 zákona o VO (**Príloha č. 14**). Tento materiál poukazuje aj na stanoviská Európskej komisie v oblasti verejného obstarávania SW riešení so zameraním sa na súťaž návrhov s následným priamym rokovacím konaním.[[1]](#footnote-1)

Koncepcia pomenúva základné témy a v jednotlivých prílohách, na úrovni väčšieho detailu, metodicky rozpracúva vybrané témy spojené s verejným obstarávaním IKT.

Stanovené ciele koncepcie je možné splniť zameraním sa na nasledovné oblasti:

* poukázaním na potrebu odstránenia lock-in problému a nastavenia otvorených súťažných postupov verejného obstarávania pro futuro,
* zohľadnením plánovaného obstarávania SW s ohľadom na celý životný cyklus vrátene prevádzky, údržby a rozvoja s následnou migráciou na nový SW za súčinnosti pôvodného dodávateľa,
* podporou hospodárskej súťaže na trhu IKT,
* podporou open SW alebo využitia štandardizovaných licencií, ktoré by zabraňovali stavu lock-in,
* presadzovaním primeranej miery agilných postupov vo verejnom obstarávaní SW diel a postupov verejného obstarávania vhodných pre aplikáciu agilných postupov v realizácii SW diel

Komentár: Ide len o ciastocne uplatnenie agilnych postupov, nie je snahou vylucne aplikovat agilny postup. Ide o mix roznych postupov, zvysenie miery agility.

* ~~využívanie agilných postupov pri verejnom obstarávaní SW diel~~,
* podporou tvorby a budovania odborných kapacít na strane verejných obstarávateľov, ktorí by sa stávali rovnocennými partnermi hospodárskym subjektom/dodávateľom,
* podporou sledovania dodávateľských a subdodávateľských reťazcov aj nad rámec platnej právnej úpravy vo forme zmluvných dojednaní, ktoré by určili povinnosť oznamovať akéhokoľvek subdodávateľa, ktorý realizuje podstatnú časť SW, čo by prospelo k čestnej hospodárskej súťaži.

# Verejné obstarávanie IKT diel

## 2.1. Súčasný stav

Problematika obstarávania SW je regulovaná právnou úpravu verejného obstarávania, ktorá je reprezentovaná primárnym právom EÚ (Zmluva o fungovaní Európskej únie), sekundárnym právom EÚ [najmä smernica Európskeho parlamentu a Rady 2014/24/EÚ z 26. februára 2014 o verejnom obstarávaní a o zrušení smernice 2004/18/ES (ďalej len „**Smernica 2014/24/EÚ**“)] a slovenskou legislatívou (zákon o VO). Tieto právne predpisy predpisujú verejným obstarávateľom a obstarávateľom realizovať pri nákupe SW (zákazka na dodanie tovaru alebo zákazka na poskytnutie služby) postup verejného obstarávania, t. j. verejní obstarávatelia alebo obstarávatelia vynakladajú verejné finančné prostriedky za nadobudnutie práva užívať SW prostredníctvom výsledkov verejného obstarávania.

V prostredí verejnej správy verejní obstarávatelia preinvestujú značné verejné finančné prostriedky a nevyriešením otázok súvisiacich s nadobudnutím licencie, ktorá by im umožňovala zásahy do SW aj od iných hospodárskych subjektov ako je pôvodný zhotoviteľ sa dostávajú do pozície slabšieho partnera, čo vedie k ich neprirodzenej závislosti od pôvodného zhotoviteľa – tzv. „lock in“. Takýto verejný obstarávateľ je zo strany zhotoviteľa SW nútený neustále vynakladať verejné finančné prostriedky súvisiace s úpravami SW bez toho, aby ceny za tieto služby zodpovedali trhovým podmienkam. V prostredí SW stav lock-in vedie k umelému rozdeľovaniu trhu, stráca sa súťaživosť, čo je na škodu aj samotných hospodárskych subjektov z prostredia IT.

Otvorenie trhu so softvérovými riešeniami bude mať priaznivý dopad na kvalitu riešení a zvýši konkurencieschopnosť na trhu medzi dodávateľmi a prispeje k obmedzeniu priestoru pre zneužívanie postavenia niektorých dodávateľov. ~~ukončí monopol „výhradných dodávateľov“, ktorí sú schopní umelo rozdeľovať trh na základe argumentu~~   
~~o výhradnosti svojho postavenia pre toho ktorého objednávateľa (verejného obstarávateľa).~~

Nové smernice EÚ o verejnom obstarávaní (rovnako tak zákon o VO) navyše sprísnili použitie priameho rokovacieho konania (ďalej aj ako **„PRK“**) z dôvodu existencie výhradných práv (nie je postačujúce preukázať „iba“ existenciu výhradných práv) a ďalej nie je možné udržiavať doterajší model verejného obstarávania prevádzky SW diel, kedy jeden dodávateľ uzatvára neustále ~~dodatky k pôvodnej zmluve,~~ ~~resp.~~ nové zmluvy prostredníctvom priameho rokovacieho konania (viď. § 81 písm. b) bod 3 zákona o VO). V nadväznosti na sprísnenie podmienok na použitie priameho rokovacieho konania v legislatívne EÚ a jej transpozície do zákona o VO zaujal Úrad pre verejné obstarávanie (ďalej len „**ÚVO**“) postoj k použitiu priameho rokovacieho konania (ďalej len „**PRK**“) vo výkladovom stanovisku č. 5/2016.[[2]](#footnote-2)

## Autorské práva

Ambíciou tohto dokumentu je prispieť k efektívnemu verejnému obstarávaniu SW, a to nielen odstránením stavu pomenovaného ako tzv. lock-in (tzv. „uzamknutie“ verejného obstarávateľa vo vzťahu s jedným dodávateľom), ale na strane druhej poukázať na problematiku autorských práv, ktoré majú svoj historicky pôvod a zmysel v európskom, ale aj slovenskom právnom systéme a kultúre. Bližší rozbor právnej úpravy a možností verejného obstarávateľa v oblasti verejného obstarávania SW v nadväznosti na autorské práva upravuje **Príloha č. 13**.

Cieľom je nájsť optimálnu rovnováhu medzi silou autorských (výlučných) práv k dielu na jednej strane (autorské práva na strane tvorcov SW diela) a tendenciou efektívne vymedziť verejné využívanie týchto SW diel na strane druhej. Nejde teda len o formálne chápanie autorského práva, ako výlučne ochrany samotného autora, resp. toho kto vykonáva autorské práva, ale zároveň ako garanciu kvality a úžitkovej hodnoty samotných autorských diel, pred neoprávnenými zásahmi, z čoho benefitujú aj užívatelia týchto diel (objednávatelia, užívatelia licencií a sublicencií).

Príloha č. 13 predstavuje aj open source licencie a EUPL licenciu[[3]](#footnote-3), ktorú vydala Európska komisia v záujme ďalšej podpory zdieľania a opätovného využívania softvéru vyvinutého pre verejnú správu.

Ukážkou pragmatického prístupu k autorským právam môže byť definovanie významu a prínosov cez prizmu ekonomických kategórií:

1. redukcia nákladov na hľadanie tovaru alebo služby – ak viem, o čom výrobok/služba je a som spokojný, nemusím venovať energiu na hľadanie úplne nového produktu/služby dostupnej na trhu;

2. vytváranie tlaku na hospodárske subjekty, aby produkovali sústavne kvalitné výrobky a služby – na trhu si tak vytvoria „meno“, ktoré im zaručuje odbyt a zároveň právny systém zaručuje, že ponúkaná kvalita nebude narušovaná neoprávnenými zásahmi (úpravami) tretích osôb.[[4]](#footnote-4)

Efektívnosť však nedosiahneme, ak bude pohľad na autorské práva len čisto formálny – vlastnícky (získanie všetkých autorských práv a zdrojového kódu objednávateľom hneď a „za každú cenu“), pričom sa nebudú rešpektovať aj praktické právne aspekty spojené s výkonom autorských práv a dispozíciou so zdrojovým kódom. Snaha o odobratie všetkých autorských práv dodávateľovi unikátneho SW diela môže byť v konečnom dôsledku kontraproduktívna a vychádza len z nepochopenia zmyslu autorskoprávnej ochrany SW diel. Preto tento dokument prináša komplexný prístup k výkonu (disponovaniu) autorských práv, v ktorom zohľadňuje aj podstatné aspekty, predovšetkým zodpovednosť za vady a požadovanú funkčnosť SW. Dispozícia a nakladanie so zdrojovým kódom je, osobitne v prípade SW diel, predovšetkým otázkou zodpovednosti za požadovanú funkčnosť a prípadné vady spôsobené zásahmi (úpravou) zdrojového kódu. Preto sa akcentuje zásada, aby v jednom čase nakladal (zasahoval) so zdrojovým kódom len jeden subjekt. Počas trvania zmluvného vzťahu je týmto subjektom dodávateľ, ak zmluva nestanoví inak. V opačnom prípade, teda ak zásahy do zdrojového kódu vykonávajú viaceré subjekty (objednávateľ aj dodávateľ), vzniká neprehľadná situácia v oblasti zodpovednosti za požadovanú funkčnosť diela, ak by došlo k vzniku vád, nefunkčnosti časti alebo celého diela. Dodávateľ, ktorý vytvoril, resp. ktorý prevádzkuje SW by sa mohol ľahko odvolávať na to, že on svojimi zásahmi nespôsobil nefunkčnosť. Preukazovanie toho, ktorý konkrétny zásah spôsobil negatívny následok, či tu je príčinná súvislosť medzi zásahom a vzniknutým negatívnym výsledkom, bude pre objednávateľa prinajmenšom komplikované.

Je však potrebné poukázať na prístup k autorskému právu v už spomenutej EUPL licencii. Poskytovateľ licencie môže poskytnúť dielo buď vo forme zdrojového kódu, alebo v strojovom kóde. Ak sa dielo poskytuje v strojovom kóde, poskytovateľ licencie poskytne navyše ku každej ním rozširovanej rozmnoženine diela strojovo čitateľnú rozmnoženinu zdrojového kódu diela, alebo v oznámení za doložkou o autorských právach pripojenou k dielu uvedie zdroj, kde je tento zdrojový kód ľahko a voľne dostupný počas celého obdobia, keď poskytovateľ licencie rozširuje alebo poskytuje dielo. ~~aj na iné alternatívne prístupy k autorskému právu, napr. už spomenutá EUPL licencia, ktorá vyžaduje, aby pri rozširovaní alebo poskytovaní rozmnoženín diela nadobúdateľ licencie poskytol strojovo čitateľnú rozmnoženinu zdrojového kódu diela alebo uvedie zdroj, kde je tento zdrojový kód ľahko a voľne dostupný počas celého obdobia, keď nadobúdateľ licencie rozširuje alebo poskytuje dielo~~. Reťazec autorstva zaručuje, že pôvodný poskytovateľ licencie zaručuje, že je oprávneným nositeľom autorského práva alebo nadobúdateľom licencie k pôvodnému dielu, ktoré je predmetom EUPL licencie, a že má právo udeliť EUPL licenciu. Každý spracovateľ zaručuje, že je oprávneným nositeľom autorského práva k úpravám, ktoré pridal k dielu alebo nadobúdateľom licencie k týmto úpravám, a že má právo udeliť EUPL licenciu. Uvedené podmienky EUPL nie sú v rozpore s vyššie uvedenou zásadou, aby v jednom čase nakladal (zasahoval) so zdrojovým kódom len jeden subjekt počas trvania zmluvného vzťahu.

Je úlohou konkrétneho verejného obstarávateľa, aby pri verejnom obstarávaní vždy zohľadnil problematiku autorských práv počas celého životného cyklu SW so zameraním na obmedzenie prípadného stavu lock-in pri ďalšom verejnom obstarávaní, ktoré nasleduje po ukončení životnosti pôvodného SW. Podľa § 42 ods. 11 zákona o VO *v súťažných podkladoch* *verejný obstarávateľ a obstarávateľ uvedú požiadavku na prevod práv duševného vlastníctva, ak sa vyžaduje.* Predmetné ustanovenie priamo upozorňuje na skutočnosť potreby riešenia autorských práv vo verejnom obstarávaní, pričom verejný obstarávateľ má možnosť ako podmienku predloženia ponuky požadovať prevod práv duševného vlastníctva k SW dielu, na základe čoho bude môcť v budúcnosti aplikovať otvorené súťažné postupy na ďalšiu prevádzku alebo upgrade diela.

# Verejné obstarávanie SW diel a ich prevádzky

## Súčasný stav (problémy verejného obstarávania SW diel)

V nasledujúcom texte sú zhrnuté kľúčové problémy verejného obstarávania SW diel v doterajšej praxi. Upozorňujeme, že ide o osobitné problémy verejného obstarávania SW diel, vyplývajúce zo špecifík procesu návrhu a tvorby zákazkových SW diel. Preto nemožno priamo a nekriticky preberať nazeranie a chápanie typické pre obstarávanie iných, spravidla komoditných tovarov a služieb z iných sektorov trhu.

* 1. **Problém lock-in**. Tento problém jespôsobený ~~nesprávnymi~~ rozhodnutiami verejných obstarávateľov v minulosti, ktorí neplánovali obstaranie prevádzky na predpokladanú dobu životnosti SW ~~celý životný cyklus SW~~, čo vyvolalo potrebu nových verejných obstarávaní, avšak nevyriešenie otázok výhradného postavenia dodávateľa viedlo k nesúťažnému zadávaniu ďalších zákaziek, spravidla formou priameho rokovacieho konania s pôvodným dodávateľom (nesprávna minulá prax, pozri 3.2. nižšie).
  2. **Nevyriešenie otázok súvisiacich s podporou, údržbou a rozvojom SW**. Tento problém je spôsobený ~~nesprávnymi~~ rozhodnutiami verejných obstarávateľov v minulosti, ktorí neplánovali celý životný cyklus SW s pohľadu potreby podpory SW, potreby údržby SW a príp. potreby rozvoja SW počas celého životného cyklu SW (nesprávna minulá prax, pozri 3.2. nižšie). Spolu s nedoriešeným otázky autorských práv sa verejní obstarávatelia dostali do stavu lock-in, nakoľko podporu, údržbu a rozvoj SW je oprávnený (z titulu práv duševného vlastníctva) alebo reálne schopný vykonávať len pôvodný dodávateľ.
  3. **Nedostatok odborných kapacít v oblasti IKT na strane verejných obstarávateľov.** Tento problém je spôsobený nedostatočným finančným ohodnotením ~~nedostatkom pozornosti~~ pri budovaní kapacít verejných obstarávateľov, ktorí nedisponujú dostatočným odborným personálnym substrátom, aby vedeli plánovať celý životný cyklus SW a pripravili kvalifikovaný opis predmetu zákazky. Pri budovaní odborných kapacít nebol kladený dôraz na odbornosť v oblasti IKT, procesného manažmentu, práva v oblasti IKT, čím sa vytvoril stav, kedy je verejný obstarávateľ slabším zmluvným partnerom (z pohľadu odbornosti na oblasť IKT) vo vzťahu k dodávateľovi IKT. Na druhej strane je potrebné pripustiť, že na strane verejných obstarávateľov vzniká objektívna potreba externe zabezpečiť odborné kapacity, ktoré samy nedokážu udržiavať alebo by ich udržiavanie bolo pre nich nerentabilné.
  4. **Jedno-ponukové verejné obstarávania**. Tento problém súvisí s kvalitou technickej a funkčnej špecifikácie SW diela. Ak chce verejný obstarávateľ znížiť riziko dodania nepoužiteľného SW diela, snaží sa mu čeliť čo najprecíznejšou funkčnou a technickou špecifikáciou diela. Z tohto dôvodu si často najíma poradenské a konzultačné spoločnosti, aby takúto precíznu špecifikáciu pripravili. ~~Neželaným javom takto vyprecizovaného opisu predmetu zákazky je, že konečná technická špecifikácia predstavuje obmedzenie hospodárskej súťaže, čoho následkom je minimálny počet uchádzačov o zákazku~~.Komentár: navrhujeme vypustit ako nepodlozene. V prípade, že dodávateľ zhotovuje SW dielo podľa funkčnej a technickej špecifikácie pripravenej iným subjektom, môže niesť len obmedzenú zodpovednosť za výsledný efekt ako aj prípadné vady diela. V krajnom prípade sa môže stať, že dodané dielo splní všetky pomenované požiadavky zo špecifikácie, ale napriek tomu bude nepoužiteľné.
  5. **Obmedzená možnosť porovnávania ponúk,** resp. hodnotenia schopností uchádzačadodať požadované SW dielo v potrebnom čase a kvalite. Zvyčajne je na mieru šité SW dielo definované v zadávacej dokumentácii množinou funkčných a prípadne aj technologických požiadaviek. Uchádzači vo svojich ponukách nedefinujú, ako bude vyzerať ich dielo, ale zaväzujú sa dané funkčné požiadavky splniť. Z tohto pohľadu sú ich ponuky nerozlíšiteľné, nakoľko všetci ponúkajú rovnaké dielo s rovnakými funkčnými vlastnosťami. Odchýlenie sa od požiadaviek by dokonca mohlo viesť k „strate bodov“ v hodnotení, v krajom prípade k vylúčeniu zo súťaže pre nesplnenie požiadaviek na predmet zákazky. V takto koncipovanej súťaži sa ako kľúčové rozhodovacie kritérium javí cena, ktorá však nijako nesúvisí s odbornými schopnosťami záujemcov.
  6. **Nevyužívanie agilných metodík vývoja SW diela.** Agilné metodiky vývoja SW diel získavajú v komerčnom sektore stále väčšiu popularitu. Vytvárajú priestor pre interaktívne dolaďovanie funkčnosti za účasti objednávateľa SW v priebehu tvorby diela. Zásadnou bariérou ich aplikovania vo verejnom sektore sú zmluvné podmienky naviazané na zvolený postup vo verejnom obstarávaní, nakoľko pre agilný prístup sú charakteristické napr. zmeny požiadaviek aj v neskorých fázach vývoja SW diela, čo by z pohľadu postupov vo verejnom obstarávaní mohlo byť kvalifikované ako podstatná zmena zmluvy. Bližšie k agilným metodikám vývoja SW diela v kontexte verejného obstarávania pozri **Prílohu č. 15** aosobitne v prípade súťaže návrhov pozri **Prílohu č. 2**.

## ~~Nesprávna~~ Minulá prax pri zabezpečovaní prevádzky SW diel

V minulosti boli nové prevádzkové zmluvy[[5]](#footnote-5) k SW dielam s ich pôvodnými tvorcami typicky uzatvárané bez toho aby pokrývali celú predpokladanú dobu životnosti SW diela, a to cez postup verejného obstarávania – priame rokovacie konanie (rokovacie konanie bez zverejnenia – podľa predchádzajúcej právnej úpravy v rámci zákona č. 25/2006 Z. z. o verejnom obstarávaní) na základe odvolania sa na „výhradné (autorské) práva“. Počet ako aj povaha prípadov použitých priamych rokovacích konaní preto v praxi natoľko narástol, že Európska komisia upozornila na túto skutočnosť a označila stav za nežiaduci. K ukončeniu doterajšej praxe viedlo aj prehĺbenie/rozšírenie právnej úpravy podmienok priameho rokovacieho konania v novej Smernici 2014/24/EÚ (čl. 32 ods. 2 písm. b) Smernice 2014/24/EÚ) a následne aj v novom zákone o VO - § 81 písm. b), s účinnosťou od 18. apríla 2016 (najmä podmienka, že chýbajúca hospodárska súťaž nie je výsledkom umelého zúženia parametrov verejného obstarávania značne zúžila okruh možnej aplikácie priameho rokovacieho konania). V dôsledku uvedeného, v rámci súčasnej rozhodovacej praxe ÚVO dochádza k zrušeniu väčšiny použitých postupov priamych rokovací konaní, pre nesplnenie zákonných podmienok, predovšetkým z dôvodu, že situácia existencie výhradných práv na strane dodávateľa, je považovaná za situáciu, ktorú spôsobil verejný obstarávateľ nesprávnym nastavením zmluvných podmienok, t. j. umelo zúžil parametre v rámci pôvodného postupu zadávania zákazky. Verejní obstarávatelia sa tak ocitli v patovom stave, nakoľko ich doterajší postup pri používaní PRK, ktorý bol dlhodobo považovaný za súladný so zákonom o VO, je od roka 2016 už považovaný za nesprávny a nezákonný v dôsledku novej právnej úpravy a rozhodovacej praxe dohľadových orgánov (ÚVO, ale aj audity Európskej komisie). Verejným obstarávateľom je primárne vyčítaný fakt, že forma – zvolený postup verejného obstarávania takýchto služieb (PRK na základe výhradných autorských práv), sa dlhodobo používal nesprávnym spôsobom, kedy verejní obstarávatelia obstarali SW dielo (súťažnými postupmi verejného obstarávania – napr. verejnou súťažou), avšak následnú prevádzku, údržbu a rozvoj diela zadávali postupom priameho rokovacieho konania úspešnému uchádzačovi pôvodnej zákazky, pričom ostatné konkurenčné hospodárske subjekty zúčastňujúce sa pôvodných súťažných postupov verejného obstarávania tak prišli o možnosť súperiť o ďalšie zákazky.

## Krátkodobá vízia verejného obstarávania zmlúv na údržbu a rozvoj SW diel

Ako vyhovujúci spôsob Európska komisia[[6]](#footnote-6) odporučila spolu s verejným obstarávaním nového SW diela obstarávať aj opcie na jeho údržbu a rozvoj na celú predpokladanú dobu jeho životnosti, na základe čoho by bolo možné následne zmeniť zmluvu podľa § 18 ods. 1 písm. a) zákona o VO, t. j. ak zmluva obsahuje jasné, presné a jednoznačné podmienky jej úpravy, povahy možných úprav a opcií a podmienky ich uplatnenia. Bližšie pozri kapitolu 4 koncepcie.

Slovenská republika však nedostala vykonateľný návod, ako postupovať v prípade SW diel, ktoré sú v dobrom technickom stave (nie je dôvod ich nahrádzať novým SW dielom), ale platnosť už v minulosti uzavretých zmlúv na ich údržbu a rozvoj už expirovala, alebo expiruje v blízkej budúcnosti. Postup odporúčaný zo strany Európskej komisie v tomto prípade nie je riešením, nakoľko ten je vhodný a aplikovateľný len pre novo obstarávané SW diela. Zdá sa, že jedinou možnosťou, ako sa v takomto prípade dostať do súladu s preferovaným spôsobom obstarania zmlúv pre už používané SW diela, je príprava nových súťaží len na ich údržbu a rozvoj, pričom nová súťaž na prevádzku by bola aj s prípadnými opciami pripravená na dlhšie obdobie niekoľkých rokov. Nová súťaž by z hľadiska časového harmonogramu plnenia zákazky bola zložená z prvotnej periódy (napr. dva roky) a niekoľkých následných opcií (napr. po dvoch rokoch). Problémom však je, že na Slovensku zatiaľ nie sú skúsenosti s prípravou takýchto súťaží, ale najmä, že príprava, následná súťaž a nadväzujúca tranzitívna perióda (nevyhnutná v prípade úspechu iného uchádzača, ako bol pôvodný zhotoviteľ SW diela) si vyžiadajú pri väčších a zložitejších SW dielach minimálne tri roky. Znamená to, že aj keby jednotliví verejní obstarávatelia okamžite rozbehli proces , ~~po~~otvorenej súťaže (napr. verejnej súťaže), potrvá im najmenej tri roky, kým budú mať uzavretú zmluvu na údržbu a rozvoj SW diela. **Poznámka: Stále zabúdame na finančné hľadisko, Slovenská republika musí mať na to aj finančné prostriedky, aby mohla začať budovať nové systémy !!!**Zo stanoviska Európskej komisie vyplýva možné provizórne riešenie, a to predlžovanie existujúcich zmlúv až do výšky 50% z hodnoty pôvodnej zmluvy formou dodatkov k týmto zmluvám (aplikovateľný je najmä § 18 ods. 1 písm. b) zákona o VO). Pre niektorých verejných obstarávateľov by to mohlo byť východisko (ak napríklad majú platnú päťročnú zmluvu, ktorá vyprší na konci roku 2018, mohli by ju následne predĺžiť do polovice roku 2021) za predpokladu, že splnia zákonom o VO stanovené podmienky na zmenu zmluvy. Obávame sa však, že takéto prípady budú skôr výnimočné a v praxi sú existujúce zmluvy na prevádzku SW diel uzavreté na kratšie obdobie (1 až 2 roky). Je teda nevyhnutné nájsť spôsob, ktorý nebude v rozpore s~~o~~ platným zákonom VO aj pre ostatných verejných obstarávateľov, ktorý by im umožnil predĺžiť spoluprácu s pôvodnými zhotoviteľmi SW diel na dobu, ktorú potrebujú na prípravu nových súťaží a následne kontrahovanie nových zmlúv – s pôvodnými alebo novými dodávateľmi v závislosti od výsledku nového (otvoreného) postupu verejného obstarávania.

## Zabezpečenie realizácie cieľového modelu verejného obstarávania SW diel a ich prevádzky

Po pozitívnom predbežnom vyhodnotení splnenia podmienok priameho rokovacieho konania (pozri **Prílohu č. 1**) alebo po uzatvorení dodatku k existujúcej zmluve (pozri **Prílohu č. 14**), si musí verejný obstarávateľ vyriešiť interne akým spôsobom plánuje naplniť po ukončení aktuálne obstarávanej prevádzkovej zmluvy cieľový model verejného obstarávania, či plánuje vyhlásiť verejnú súťaž na nové SW dielo, alebo napríklad prevádzkovú zmluvu na dlhšie obdobie pri zachovaní pôvodného SW diela, a pod.

V závislosti na individuálnych nastaveniach zmluvného vzťahu medzi dodávateľom a verejným obstarávateľom, môžu nastať v zásade dve situácie. Prvá, dodávateľ sa zaviaže odovzdať verejnému obstarávateľovi v určitom momente zdrojový kód a dokumentáciu, ku ktorým mal výhradné práva, ako aj iné kritické informácie o fungovaní SW diela (týmto dôjde k prelomeniu stavu lock-in). Druhá situácia, dodávateľ odmietne odovzdať zdrojový kód, materiál a iné kritické informácie. Praktický rozdiel pre verejného obstarávateľa je v tom, že pokým pri prvej situácii mu ostávajú otvorené oba scenáre, t. j. verejné obstarávanie na ďalšiu prevádzku (rozširovanie) SW diela, ako aj vyhlásiť verejné obstarávanie na nové SW dielo, v prípade druhom, prichádza do úvahy len možnosť obstarať nové SW dielo. Predpokladáme, že každý rozumný dodávateľ neodmietne poskytnúť verejnému obstarávateľovi v určitom momente zdrojový kód a dokumentáciu, ku ktorým mal výhradné práva, ako aj iné kritické informácie o fungovaní SW diela, nakoľko by takýmto konaním čelil istému ukončeniu používania jeho SW diela verejným obstarávateľom. Poskytnutím zdrojového kódu a dokumentácie však získava dodávateľ možnosť zúčastniť sa verejného obstarávania na dlhodobú prevádzku pôvodného SW diela. Je však vystavený hospodárskej súťaži, čo môže mať priaznivý dopad na cenu obstarávaného SW alebo jeho údržby, podpory alebo rozvoja.

Verejný obstarávateľ musí (ideálne ešte pred ukončeným aktuálnej prevádzkovej zmluvy) s existujúcim dodávateľom vyriešiť stav lock-in, napr. uzavrieť memorandum o primeranej súčinnosti, ktorú mu dodávateľ poskytne v oboch možných alternatívach (ďalšia prevádzka existujúceho SW diela, alebo obstaranie nového SW diela). Pri eventualite, že dodávateľ odmietne odovzdať predmetné podklady (zdrojový kód, dokumentáciu a pod.), memorandum by malo obsahovať záväzok dodávateľa na poskytnutie primeranej súčinnosti pri tranzícii na nový IS (najmä migrácia dát, atď.).

V dokumentácii k priamemu rokovaciemu konaniu, resp. k dodatku ku zmluve, verejný obstarávateľ potom musí uviesť a zdôvodniť, akým spôsobom plánuje naplniť po ukončení aktuálne obstarávanej prevádzkovej zmluvy dlhodobú víziu verejného obstarávania, ako je popísané vyššie, a priložiť alebo odkázať na uzatvorené memorandum s existujúcim dodávateľom. Zmluva, ktorá bude výsledkom priameho rokovacieho konania, resp. dodatok, musia rovnako obsahovať záväzok existujúceho dodávateľa prinajmenšom v rozsahu, k akému sa zaviazal v uvedenom v memorande. Z uvedeného vyplýva, že pre možné aplikovanie postupu priameho rokovacieho konania alebo uzavretia dodatku k zmluve na prevádzku a údržbu SW diela, je potrebné mať primeranú súčinnosť s existujúcim dodávateľom zakotvenú priamo v zmluve/dodatku k zmluve, ktorá bude výsledkom tohto postupu.

# Dlhodobá vízia verejného obstarávania SW diel a odstránenie problému lock-in

Dlhodobá vízia verejného obstarávania SW diel predstavuje víziu jedného verejného obstarávania SW diela, pokiaľ možno pri zohľadnení celého životného cyklu softvéru a jeho prevádzky tak, že zmluva bude obsahovať jasné, presné a jednoznačné podmienky jej úpravy, vrátane úpravy ceny alebo opcie, rozsahu, povahy možných úprav a opcií a podmienok ich uplatnenia tak, ako to uvádza § 18 ods. 1 písm. a) zákona o VO.

Za jasne, presne a jednoznačne upravené podmienky úpravy zmluvy (vrátane, ceny, opcie, rozsahu) sa v súlade so Smernicou 2014/24/EÚ považujú také podmienky, ktoré v dodatočnej primeranej miere umožňujú verejnému obstarávateľovi rozhodnúť sa o úprave zákazky podľa jasných, presných a jednoznačných podmienok. Podľa preambuly predmetnej smernice by sa malo spresniť, že v dostatočne jasne vypracovaných doložkách o preskúmaní alebo opcii sa môže ustanoviť napríklad cenová indexácia alebo zabezpečiť, aby napr. komunikačné zariadenie, ktoré sa má dodať za určitý čas, bolo naďalej vyhovujúce, a to aj v prípade zmien komunikačných protokolov alebo iných technologických zmien. V rámci dostatočne jasných doložiek by tiež malo byť možné ustanoviť úpravy zákazky nevyhnutné v dôsledku technických ťažkostí, ktoré vznikli počas prevádzky alebo údržby. Malo by sa tiež pripomenúť, že zmluvy by mohli zahŕňať napríklad bežnú údržbu, ako aj stanovovať mimoriadne údržbárske zásahy, ktoré by mohli byť potrebné s cieľom zabezpečiť kontinuitu verejnej služby (pozri bod 111 preambuly Smernice 2014/24/EÚ).

Verejný obstarávateľ by sa mal zároveň vyhnúť problému lock-in

1. **Získaním majetkových autorských práv a zdrojového kódu k SW dielu najneskôr k momentu ukončenia zmluvného vzťahu s dodávateľom (bližšie pozri Príloha č. 13), a**
2. **Prostredníctvom plánovania celého životného cyklu SW diela a jeho prevádzky alebo - poznámka: toto by som dala až na tretie miesto**
3. **Prostredníctvom využitia otvorených licencií, napr. EUPL. - poznámka: toto by som dala na druhé miesto**

Open source software je novým fenoménom, ktorý by v budúcnosti mohol znamenať, že budú existovať dva typy softwaru v oblasti verejnej správy a súkromného sektora. V prvom prípade by sa jednalo o klasické kancelárske aplikácie, ako je textový editor, tabuľkový procesor alebo internetový prehliadač, teda software, ktorý sa používa prakticky každý deň. Tieto aplikácie budú k dispozícii zadarmo pre všetky subjekty ako vo verejnej správe, tak aj v súkromnom sektore, kde systém distribúcie bude založený práve na Open source licenciách, ktoré umožňujú bezplatné užívanie a distribúciu. Organizácie potom budú platiť za implementáciu a podporu softwaru. Tým bude naplnené heslo, že projekt eGovernment nesmie občanov nič stáť. Druhú skupinu budú tvoriť softwarové aplikácie pre odborníkov, ako napr. špecializované právne systémy s judikatúrou, zložité grafické editory a štúdiá atď. Tieto budú naďalej obstarávané odplatne.

**Využívaním otvorených formátov vo verejnej správe sa umožní, že akákoľvek spoločnosť, ktorá vyvíja kancelársky software, si bude môcť zabezpečiť 100% kompatibilitu svojho softwaru so softwarom inej spoločnosti. Týmto bude prelomené monopolné postavenie niektorých softwarových gigantov a daný nový impulz trhu pre rozvoj kancelárskeho softwaru.**

**Dosiahnutie daného stavu si vyžaduje ucelenú koncepciu, ktorá bude založená na jednotnej licenčnej politike a jednotnom otvorenom štandarde, ktorý budú musieť všetky štátne informačné systémy využívať. Len za predpokladu splnenia tejto podmienky budú môcť jednotlivé elektronické informačné systémy vo verejnej správe spolu bezproblémovo komunikovať a zároveň nebude dochádzať k neefektívnemu vynakladaniu ďalších finančných prostriedkov na ďalší prídavný software, ktorý bude zabezpečovať kompatibilitu medzi softwarom súčasným a softwarom obstarávaným v budúcnosti.**

Životný cyklus SW diela a jeho prevádzky zahŕňa najmä:

* Vývoj,
* Testovanie,
* Dodávku,
* Modifikácie a upgrade,
* Podporu,
* Zálohu a ochranu dát,
* Riadené ukončovanie prevádzky SW,
* Migráciu dát do nového SW,
* Spoluprácu pôvodného dodávateľa s dodávateľom nového SW.

Riadením životného cyklu SW diela sa predchádza nežiaducemu stavu lock-in.

Všetky situácie životného cyklu je potrebné opísať v súťažných podkladoch vo väzbe na kritériá na vyhodnotenie ponúk. Bližšie k opisu predmetu zákazky pozri **Prílohu č. 6**. Faktory životného cyklu SW diela sa majú premietať do úprav zmluvy vo forme jasných, presných a jednoznačných podmienok jej úpravy, vrátane úpravy ceny alebo opcie, rozsahu, povahy možných úprav a opcií a podmienok ich uplatnenia. Nemožno však určiť takú podmienku, ktorou by sa menil charakter zmluvy, rámcovej dohody alebo koncesnej zmluvy.

# Výhľad do budúcnosti

Cieľom koncepcie nákupu IKT vo verejnej správe nebolo pokryť každú jednu oblasť, ktorá je aktuálna a bolo by vhodné ju rozpracovať pre účely riešenia aktuálnych problémov pri verejnom obstarávaní IKT, ale snahou bolo vybrať tie základné oblasti, ktoré môžu slúžiť verejným obstarávateľom ako návod za účelom efektívnejšieho nastavenia postupov verejného obstarávania.

V oblasti verejného obstarávania prevádzky existujúcich SW diel, koncepcia predstavuje krátkodobé obdobie 3 - 4 rokov (do roku 2021), v ktorom je nevyhnutné udržať prevádzku existujúcich SW diel a zároveň sa pripraviť na verejné obstarávanie nového informačného systému, alebo dlhodobej prevádzky existujúceho SW diela, otvoreným súťažným postupom (verejná súťaž, súťaž návrhov s PRK, rokovacie konanie so zverejnením, súťažný dialóg a pod.). Po tomto období sa predpokladá zjavný pokles využívania PRK v porovnaní so súčasným stavom.

Dlhodobá vízia verejného obstarávania SW diel predstavuje víziu jedného verejného obstarávania SW diela, pokiaľ možno pri zohľadnení celého životného cyklu softvéru a jeho prevádzky tak, že zmluva bude obsahovať jasné, presné a jednoznačné podmienky jej úpravy, vrátane úpravy ceny alebo opcie, rozsahu, povahy možných úprav a opcií a podmienok ich uplatnenia niektorým z otvorených postupov (prehľad a porovnanie použiteľnosti dostupných postupov verejného obstarávania sa nachádza v **Prílohe č. 4 a Prílohe č. 5**). V dlhodobej vízii verejného obstarávania unikátnych SW diel a ich prevádzky sa počíta aj s využitím súťaže návrhov s následným priamym rokovacím konaním. Bližšie informácie k súťaži návrhov s následným použitím priameho rokovacieho konania po súťaži návrhov a odporúčané kritériá na hodnotenie súťažných návrhov sú uvedené v **prílohe č. 2.**

Pracovná skupina pre verejné obstarávanie v oblasti IKT bude pôsobiť aj naďalej a jej ambíciou je vytvoriť ďalšie metodické dokumenty, napr.

* metodiku pre použitie súťaže návrhov pri obstarávaní unikátneho SW diela s následným PRK, pri uplatnení čo možno najvyššie miery transparentnosti v každom aspekte takéhoto postupu (t.j. od výberu členov poroty po kritériá hodnotenia a rozhodnutie poroty) ,
* v úzkej spolupráci s ÚVO usmerniť verejných obstarávateľov ako viesť rokovacie konanie so zverejnením a súťažný dialóg,
* vytvoriť vzorové ustanovenia do zmluvy, založenej na prevode autorských práv ~~uzavretej s úspešným uchádzačom o zákazku v oblasti IKT~~,
* vytvoriť vzorové ustanovenia zmluvy založenej na EUPL licencii, resp. na licencii vychádzajúcej z EUPL licencie,
* preskúmať možnosti využívania agilných postupov pri verejnom obstarávaní SW diel,
* preskúmať možnosti predkladania variantných riešení,
* riešiť zvýšenie odbornosti personálnych kapacít zodpovedných najmä za opis predmetu zákazky pri verejnom obstarávaní IKT,
* vytvoriť vzorové ustanovenia zmluvy riešiace subdodávateľské reťazce pri obstarávaní IKT aj nad rámec súčasnej právnej regulácie.

# Zoznam príloh

## Zdôvodnenie možnosti použitia PRK na prevádzkové zmluvy v krátkodobej vízii (2017-2021)

## Súťaž návrhov s následným PRK na SW diela (vrátane kritérií na vyhodnotenie návrhov)

## Klasifikácia IKT diel

## Postupy verejného obstarávania a ich vhodnosť pre oblasť IKT so zameraním na nadlimitné zákazky na poskytnutie služby

## Prehľad postupov VO v tabuľke

## Opis predmetu zákazky

## Prípravné trhové konzultácie a predbežné zapojenie záujemcov alebo uchádzačov

## Rozdelenie zákaziek na časti

## Bežná dostupnosť

## Podmienky účasti vo verejnom obstarávaní IKT

## Kritériá na vyhodnotenie ponúk vo verejnom obstarávaní IKT

## Odbornosť členov komisie na vyhodnotenie ponúk/poroty pri súťaži návrhov

## Autorské práva a verejné obstarávanie softvéru

## Zmeny zmluvy, rámcovej dohody a koncesnej zmluvy počas ich trvania

## Verejné obstarávanie SW diel budovaných na agilných princípoch

1. ~~Verejné obstarávanie SW diel budovaných na agilných princípoch~~

1. list Európskej komisie (Directorate-General for Internal Market, Industry, Enterpreneurship and SMEs, Innovative and E-Procurement), Ref. Ares(2017)1502578 z 20. marca 2017 a list Európskej komisie Ref.Ares(2017) 3469040 zo dňa 10. júla 2017 [↑](#footnote-ref-1)
2. Dostupné na: <http://www.uvo.gov.sk/legislativametodika-dohlad/metodicke-usmernenia/vseobecne-metodicke-usmernenia-zakon-c-3432015-z-z--51e.html>. [↑](#footnote-ref-2)
3. Dostupné na: <https://joinup.ec.europa.eu/community/eupl/og_page/eupl> a na: <https://joinup.ec.europa.eu/sites/default/files/eupl_v1.2_sk.pdf> [↑](#footnote-ref-3)
4. Chudý, Lichnerová, Šušol.: Úvod do autorského práva pre informačné štúdiá, Bratislava: 2011, STIMUL, dostupné: <https://fphil.uniba.sk/fileadmin/fif/katedry_pracoviska/kkiv/Granty_a_projekty/Inwent/chudy_lichnerova_susol_-_uvod_do_autorskeho_prava.pdf> [↑](#footnote-ref-4)
5. Prevádzkovou zmluvou rozumieme zmluvu na údržbu a rozvoj SW. [↑](#footnote-ref-5)
6. list Európskej komisie Ref.Ares(2017) 3469040 zo dňa 10. júla 2017 [↑](#footnote-ref-6)