**Pripomienky ITASu k dokumentu „ Kategorizácia SW a Postupy verejného obstarávania a ich vhodnosť pre oblasť IKT (nadlimitné zákazky na poskytnutie služby)**

ITAS víta vytvorenie diskutovaného metodického usmernenia, ktoré by malo viesť k efektívnejšej voľbe jednotlivých postupov verejného obstarávania pre jednotlivé oblasti IKT. Na druhej strane odporúčame trpezlivú diskusiu nad jeho obsahom a kľúčovými posolstvami, aby sme ani náhodou z pôdy pracovnej skupiny nevyslali nejasné, alebo dokonca kontroverzné odporúčania.

K aktuálnemu textu dokumentu máme nasledovné pripomienky:

1. Odporúčame, aby dokument obsahoval aj inverzný pohľad – to znamená, aby k jednotlivým oblastiam ITK boli namapované najviac a najmenej vhodné postupy ich obstarania. Inšpiráciu môže poskytnúť podobný dokument ITASu.
2. Za užitočné považujeme doplniť do dokumentu aj odporúčania pre obstarávania prevádzkových zmlúv. Či už pri novo obstarávaných SW dielach, alebo pri predlžovaní zmlúv k existujúcim dielam.
3. V dokumente nám zatiaľ chýba aj vyzdvihnutie ďalších dôležitých kritérií pre porovnávanie efektívnosti jednotlivých postupov obstarania unikátnych SW diel. Ide najmä o:
   1. Možnosť porovnávania profesných a technologických schopností uchádzača vo fáze hodnotenia ponúk
   2. Miera zodpovednosti dodávateľa za konečné dielo
   3. Celkové trvanie procesu obstarávania od prípravy zadávacej dokumentácie až po obstaranie zmluvy na jeho realizáciu.

Všetky tieto kritériá sú diskutované v dokumente ITASu.

1. Nepresný opis Inovatívneho partnerstva. Opis tejto metódy obstarania považujeme za nepresný. Náš komentár k nemu je uvedený v poznámkach k dokumentu. Navrhujeme prepracovanie komentáru.
2. Nepresný opis výhod a nevýhod Súťaže návrhov. Zdá sa, akoby text uvedený k súťaži návrhov ešte nezohľadňoval stanovisko EK a nakoniec aj zmenu postoja UVO k tejto téme. Navrhujeme prepracovanie tejto časti tak, aby sa dostali do súladu s listom EK.
3. V záujme prehľadnosti a pre rekapituláciu navrhujeme na záver dokumentu zaradiť tabuľku s prehľadom postupov.

ITAS je samozrejme pripravený poskytnúť potrebnú súčinnosť. V prípade záujmu aj mimo časového priestoru stretnutí PS UPVII pre VO.